作者:万俟詠
標題:尉遲杯慢・尉遲杯
內容:碎雲薄。向碧玉枝綴萬萼。如將汞粉勻開，疑使柏麝燻卻。雪魄未應若。況天賦、標豔仍綽約。當暄風暖日佳處，戲蝶遊蜂看著。重重繡簾珠箔。障穠豔霏霏，異香漠漠。見說徐妃，當年嫁了，信任玉鈿零落。無言自啼露蕭索。夜深待、月上欄干角。廣寒宮、要與姮娥，素妝一夜相學。